open-index/open-wikipedia-markdown huggingface dataset:
धरम चक्र

**धरम चक्र** भारत के धरम सभ, जइसे की हिंदू, बुद्ध आ जैन के अष्ठमंगल मे ले एगो बा। इ बुद्ध धरम के उपदेस सभ के प्रतिक हऽ। इ चारि गो आर्य सत्य आ आर्य अष्टांगिक मार्ग ओ के देखावेला।

## शब्द के उत्पत्ती
संस्कृत संज्ञा धर्म होकर "धर" धातु से बनल बा जेकर माने "धरल" होखेला जेकर बाद के जाके माने "धइल" चाहे "काउनो चीज के धइल चाहे अस्थापाना कइल हो जाला" एक तरह से हेकरा "नियम" कहल जा सकेला।

## इतिहास
[thumb|800px|center|<center>[दसगो सींधू लिखाई|सींधु चिनहा]]

सिंधू घाटी सभ्यता मे चक्र बहुते बेसि पाइल गइल बा। धोलाविरा मे मिलल चिन्हन मे दसगो मे ले चारगो चिन्ह च के ह।

### चिन्हा
धरम चक्र मे आठ भा चउबीसगो तीली होखेला। जेकर यूनिकोड चिन्ह हई 👉☸️👈 हऽ (U+2638: धरम चक्र)।

## परयोग

### हिंदू धरम मे
thumb|विष्णु सुदर्शन चक्र धर के खाड़ बाड़ें

हिंदू धरम के पुरान के हिसाब से गायत्री मंतर के पूरा शक्ति खाली चउबिसगो ऋषि चाहे साधु के हाथ मे बड़ुए। गायत्री मंतर के चाइबिसगो शब्द ऊ चउबिस गो ऋषि के देखावेला।ओह 24गो मे ले महर्षि विश्वामित्र पहिलका अउर याज्ञवल्क्य अंतिम ऋषि हवें।

बुद्ध कहले बाड़न की चउबिएगो तीलि बुद्ध धरम के माने वला के 24गो लूर ह।

चिन्हा के मकसद हेकर महत्वपूर्ण हिस्सा हऽ आ ऊ मक्सद हऽ: सत्यमेव जयते(भोजपुरी: सांच जितेला)।हेकरा मुण्डकोपनिषद से लिहल गइल बा।

## संदर्भ

श्रेणी:भारतीय संस्कृति
समुंद्र बिज्ञान के रूपरेखा

ई लेख **[[समुंद्र बिज्ञान]]** के रूपरेखा खातिर बा। एहिजा समुंद्र बिज्ञान से संबंधित बिबिध लेख सभ के कड़ी आ संछेप में बिबरन आ वर्गीकरण दिहल गइल बाटे।

समुंद्र बिज्ञान (Oceanography) पृथिवी बिज्ञान सभ के हिस्सा हवे आ भूगोल से के उपशाखा भी मानल जाला। एह बिसय में समुंद्र (महासागर आ सागर) सभ के बिबिध चीज के अध्ययन होला। समुंद्र के तली के ऊँचाई-निचाई, थलरूप, टेक्टॉनिक गति; समुंदरी पानी के खारापन, घनत्व, तापमान; पानी के सर्कुलेशन जेह में तरंग से ले के ज्वारभाटा आ समुंद्री धारा सामिल बा; समुंद्री निक्षेप (डिपाजिट); समुंद्री संसाधन वगैरह के अध्ययन शामिल बा।

एकरे शाखा सभ में भौतिक समुंद्र बिज्ञान, रासायनिक समुंद्र बिज्ञान वगैरह मुख्य बा।

## समुंद्री तली

* महादीपीय शेल्फ – महादीप सभ के किनारे के अइसन हिस्सा जे समुंद्री पानी में बूड़ल होखे; एहिजा ढाल बहुत जादे ना होला। आमतौर पर ई ढाल लगभग 100 फैदम के गहिराई (1 फैदम = 6 फीट) तक ले होखे लें। इनहन के चौड़ाई (मने के किनारे से दूरी) कौनों निश्चित ना होला आ लोकल थलरूप के अनुसार पावल जाला। कबो ई भाग जमीन के रूप में समुंद्र से बहरें रहलें, जब पृथिवी पर आइस एज रहल।
* महादीपीय ढाल
* समुंद्री मैदान
* समुंद्री गर्त
* *[[हिप्सोमीटरी कर्व]]* - एगो अइसन चित्र भा डाइग्राम हवे जेह में पूरा पृथिवी के ऊँचाई निचाई के औसत देखावल जाला।

## समुंद्र के खारापन
* समुंद्री पानी के कंपोजीशन

## घनत्व

## तापमान

## गतिकी
### [[समुंद्री धारा]]

### [[ज्वारभाटा]]

## निक्षेप
* **[[समुंद्री निक्षेप]]** – में अइसन पदार्थ आवे ला जे समुंद्र के तली के सतह पर धीरे-धीरे जमाव के रूप में निर्मित होखे।
मुंडकोपनिषद

**मुंडकोपनिषद** () संस्कृत भाषा मे लिखल एगो वैदिक ग्रंथ बा। ई एगो मुख्य उपनिषद हऽ अउर 108गो मे ले पंचवा प आवेला।

श्रेणी:उपनिषद
मुख्य उपनिषद

**मुख्य उपनिषद** हिंदू धरम मे सभ से बसी पढ़े जाए वाला उपनिषद हवऽसन। एखिनी के ८०० ई पू मे लिखल गइल रहे।

श्रेणी:उपनिषद
श्रेणी:हिंदू ग्रंथ
महादीपी शेल्फ

thumb|350px|महाद्वीपीय शेल्फ
thumb|350px
**महादीपी शेल्फ** () महादीप सभ के किनारे पर के अइसन हिस्सा होला जे समुंद्र में बूड़ल होला आ ई परंपरागत रूप से महादीपे के हिस्सा मानल जाला, ढाल कम होला आ एकरे ऊपर समुंद्र के गहिराई जादे ना होला; इनहन के आगे महादीपी ढाल (स्लोप) होला जे समुंद्र के भीतर महादीप के किनारा चाहे कगार नियर होला आ तेज ढाल वाला होला।

महादीपीय शेल्फ (शेल्फ माने आलमारी चाहे ताखा के सपाट हिस्सा जेह पर सामान रखल जाला) के महाद्वीपीय मग्नतट भी कहल जाला जे एकरे एही अरथ के बतावे ला कि ई हिस्सा महादीप के अइसन किनारा हवे जे समुंद्र में बूड़ल बा। बतावल जाला कि पृथिवी के भूबिग्यानी इतिहास में आइस एज के दौरान, जब पानी के काफी सारा हिस्सा बरफ के रूप में पृथिवी के ऊपर ठोस रूप में जमल रहे आ समुंद्र के लेबल नीचे रहे, ई सगरी शेल्फ सभ जमीनी हिस्सा के रूप में उतराइल रहलें। बाद में बरफ के पघिले आ समुंद्र के पानी में बढ़त के कारण ई हिस्सा समुंद्र में डूब गइल।

इनहन के चौड़ाई कौनों निश्चित ना होला आ किनारे से समुंद्र के भीतर ले इनहन के बिस्तार अलग-अलग जगह अलग पावल जाला। आमतौर पर जवना महादीपीय किनारे के साथे परबत होखे या भ्रंश होखे ओहिजा ई बहुत पातर होलें जबकि जवना किनारे पर मैदानी हिस्सा होला उहाँ ई ढेर चाकर होखे लें।

## संदर्भ

श्रेणी:समुंद्र बिज्ञान
धोलावीरा

**धोलावीरा** भारत के पछिम मे बसल गुजरात राज्य के कच्छ जिला मे भचाऊ नगर मे एगो पुरतत्व स्थल बाटे।एहिजा प्राचीन सिंधु घाटी सभ्यता के आवसेश मिलेलऽ सन।

## संदर्भ

श्रेणी:गुजरात के शहर आ कस्बा
भचाऊ

**भचाऊ** भारत के गुजरात राज्य के कच्छ जिला मे बसल एगो नगर अउरी नगरपालिका हऽ। भचाऊ 1956 के अंजर भूकम्प आ 2001 के गुजरात भूकम्प मे तबाह होखे वाला नगर सभ मे ले एगो बा। 2011 मे हेकर आबादी 39532 बा।

thumb|स्टेट हाईवे 6

टीवी शो तारक मेहता का उल्टा चश्मा मे देखावल जाला की गड़ा परिवार भचाऊ के रहवइया बा।

## भुगोल
समुद्र तल के भचाऊ के ऊँचाई 41मी बा।

## संदर्भ

श्रेणी:गुजरात के शहर आ कस्बा
मंसूरचक प्रखंड

**मंसूरचक प्रखंड ** बिहार के बेगूसराय जिला में एगो बिकासखंड बाटे। सरकारी रजिस्टर के मोताबिक एकर ब्लाक नंबर 297 बा। एह ब्लाक में कुल 41 गो गाँव आ मंसूरचक कस्बा सामिल बाने।

## संदर्भ

श्रेणी:बिहार
राष्ट्रीय प्रौद्योगिकी संस्थान, पटना

**राष्ट्रीय प्रौद्योगिकी संस्थान, पटना **(एनआईटी पटना) जवन की पहिले बिहार कॉलेज ऑफ इंजीनियरिंग नाम से जानल जात रहे भारत के बिहार राज्य के पटना नगर मा एगो प्रौद्योगिकी संस्थान बड़ुवे।28 जनवरी 2004 के भारत सरकार हेकर नांव बदल के एनआईटी पटना धऽ दिहलस। ई एगो स्वतंत्र संस्थान बाटे जेकरा मानव संसाधन मंत्रालय पइसा देवेला।

thumb| एनआईटी, पटना

**एनआइटी पटना** के अस्थपना 1886 मे सर्वे ट्रेनींग स्कूल के रूप मा भइल रहे जेकर नांव 1900 मे बदल के बिहार कॉलेज ऑफ इंजीनियरिंग धऽ दिहल गइल।2004 मा हेकरा एनआईटी के दरजा भेंटाईल।

## प्रांगन
thumb|ऊपर ले एनआईटी पटना के दृश्य
left|thumb|मुख्य इमारत(पाछे ले)

एनआईटी पटना अशोक राज पथ मे 40 एकड़ के प्राँगन मे चलेला जवन की गंगा नदी के दक्खिन मे पड़ेला। पटना से 40 किमी दूर बिहटा मे हेकर 125 एकड़ के नाया कैंपस बनऽता।एक हाली बिहटा गइला के बाद ई अशोक राज पथ मे मैनेजमेंट के पढ़ाई करवाई।

## सुबिधा
thumb|केंद्रीय ग्रंथगार

* केंद्रीय ग्रंथगार
* संगणक केंद्र
* स्टूडेंट एक्टिविटी सेन्टर
* जीम (लइका आ लइकी ला अलग अलग)
* कैंटीन
* स्क्वैश कोर्ट्स
* टेबल टेनिस आ बैडमिंटन कोर्ट
* स्वास्थ केंद्र
* क्रिकेट आ फुटबॉल मैदान

## पुस्तकालय
संस्थान लगे एगो केंद्रीय ग्रन्थागार बा जेमे डेढ़ लाख किताब आ एगारह सै ई जरनल बाड़ऽ सन।ग्रन्थागार प्रतिदिन दस घंटा ले चलेला।

## कंप्यूटर सेंटर
संस्थान भिरी संगणक केंद्र बा जेहमे छवगो कम्यूटर लेब अउर दुगो वर्चुअल कलासरूम बाड़ऽ सन।

## बिभाग
संस्थान लगे पांचगो विभाग हवे:

स्थापत्य अभियांत्रिकी,संगणक विज्ञान आ अभियांत्रिकी,विद्युत अभयांत्रिकी,इलेक्ट्रॉनिक्स आउर दूरसंचार अभियांत्रिकी आ यांत्रिक अभियांत्रिकी। ई सभ जोरे हेकरा लगे भौतिकी, रसायन आउर गणित विभाग बटुए।

## परब
[thumb|कोरोना 2014 मे परदर्शन करत [अंडरग्राउंड अथॉरिटी]]

2015 ले कॉलेज में दुगो परब होखेला जेहमे मिलेंग सांस्कृतिक परब अउर तकनीकि परब कोरोना अलग अलग होखत रहे बाकिर 2015 से दुन्नो हर बरिस जनवरी में एक्के जोरे होखेला। संऊसे समारोह के आयोजन छात्र लोग करेला।दोसर दोसर कॉलेज जइसे आईआईटी पटना, एनआईटी जमशेदपुर, कलिंगा प्रौद्योगिकी संस्थान, राजस्थान कॉलेज ऑफ इंजीनियरिंग फॉर वूमेन, आर्य प्रौद्योगिकी संस्थान, बंगाल प्रौद्योगिकी संस्थान,एनआईटी त्रिपुरा,एनआईटी मिजोरम सभ भाग लेवेलऽ सन। कवनो कवनो आयोजन मे पटना के बिद्यालाय सभ से लइकनो के बोलावल जाला।

सांस्कृतिक परब में अंताक्षरी, रंगोली, नाच, गीत सभ के प्रतियोगिता होखेला। तकनीकी परब में रोबोटिक्स,प्रोग्रामिंग लेखा प्रतियोगिता होखेलऽ सन।परब सभ मा परसिद्ध अदिमी लोग भासनो देवेला जइसे की कुमार विश्वास, इर्शाद कमिल, सृजन पाल सिंह। आयोजन में बैंड सभ प्रदर्शन करेलऽ सन जाइसे अंडरग्राउंड ऑथिरिटी आ राएथ।

एनआईटी पटना पराक्रम नाम के वार्षिक खेल उत्सवो मनावेला।

## महत्वपूर्ण पूर्व छात्र
* बिंदेश्वरी दुबे, बिहार के पूर्व मुख्य मंत्री
* नीतीश कुमार, बिहार के मुख्य मंत्री
* रतन कुमार सिन्हा, डिपार्मेंट ऑफ अटॉमिक एनर्जी

## संदर्भ

श्रेणी:बिहार के विश्वविद्यालय आ कालेज
गायत्री मंत्र

**गायत्री मंत्र** भा **गायत्री मंतर**, जेकरा **सवितृ मंत्र** भी कहल जाला, सभसे एगो वैदिक मंत्र हवे। ई मंतर सभसे पहिले अंश रूप में ऋग्वेद (मंडल 3.62.10) में आइल बा; बाद में एकर पूरा पाठ निर्धारित भइल। एकर ऋषि विश्वामित्र हवें आ देवता सवितृ। जवना वैदिक छंद में ई मंत्र हवे ओहू क नाँव गायत्रिये ह। बाद के परंपरा में एही मंत्र के आधार प गायत्री देवी के कल्पना कइल गइल आ उनुके वेदमाता के दर्जा दिहल गइल। ई मंत्र हिंदू लोगन खातिर सभसे महत्व वाला मंत्र सभ में से एक मानल जाला।

## मंत्र के पाठ
मुख्य मंत्र *ऋग्वेद* में तीसरा मंडल में आइल बाटे। एहिजा ई *तत्स॑वि॒तुर्वरे॑ण्यं॒ भर्गो॑ दे॒वस्य॑ धीमहि धियो॒ यो नः॑ प्रचो॒दया॑त्* (ऋग्वेद 3.62.10) के रूप में मिले ला। *तैत्तिरीय आरण्यक* में बिबरन मिले ला की एह मुख्य मंत्र में सभसे पहिले प्रणव, माने की *[[ॐ]]*, फिर *महाव्याहृति* (सभसे महान रहस्यात्मक नाद/मंत्र) *भूर्भवः स्वः* के जोड़ के पूरा पाठ बने ला। 

एह तरीका से एकर वर्तमान पाठ वाला रूप बनल: 

## संदर्भ

श्रेणी:ऋग्वेद
आर्कियोलॉजिकल साइट

**आर्कियोलॉजिकल साइट** () चाहे **पुरतत्व स्थल** अईसन जगहा के कहल जाला जेने इतिहास मे भइल कउनो घटना के भौतिक अवशेष मिलेला। एह चीजन के अध्ययन आर्कियोलॉजी में होखे ला।

श्रेणी:आर्कियोलॉजी
पोंते इन वालतेल्लीना

**पोंते इन वालतेल्लीना** इटली लाइंबर्डी क्षेत्र के सोंद्रियो राज्य में एगो कोमुने(नगरपालिका) बाटे। 31 दिसंबर 2004 के हेकर जनसंख्या 2222 रहे आ हेकर रकबा 69.5 वर्ग किमी बाटे।

thumb|left|300px|नगर के एगो च

श्रेणी:इटली क शहर
लेलेंड पुरस्कार

**लेलेंड पुरस्कार** एगो पुरस्कार रहे जवन की खगोल शास्त्र के क्षेत्र काज करे बदे फ्राँसिसि विज्ञान अकादमी १८०२ से १९७० ले दिहत रहे।

एह पुरस्कार के खागोलशास्त्री जेरोमी लेलेंड १८०१ मे अईसन अदिमि के दिहल चालू कइले रहन जे खगोल शास्त्र में कुछुवो जोहले होखे चाहे कूछुवो अईसन लिखले होखे जेकरा से खगोल शास्त्र के बिकास होखे।

हेकरा १९७० मे वाल्ज पुरस्कार जोरे जोड़ के जेरोमी वाल्ज पुरस्कार बनावल गइल रहे बादि मे फेन हेकरा १२२ गो पुरस्कार जोरे जोड़ से ग्रेंड मिदेली नाम के पुरस्कार बनावल गइल।ग्रेंड मिदेली खाली खगोल शास्त्र के क्षेत्र में ना दिहल जाए।

श्रेणी:अवार्ड, पुरस्कार आ सम्मान
जेरोमी लेलेंड

**जोसेफ जेरोमी लिफ्रांकोई दे लेलेंड** (11 जुलाई 1732 — 4 अप्रैल 1807) फ्रांस के एगो खगोलशास्त्री, फ्रीमेसनरी आ लेखक रहलन।

## संदर्भ

श्रेणी:फ्रांस के लोग
ज्युसेप्पी पियाज्जी

**ज्युसेप्पी पियाज्जी** (16 जुलाई 1746 — 22 जुलाई 1826) इटली के एगो गणितज्ञ आ खगोलशास्त्रज्ञ रहन। हुनकर जनम पोंते इन वालतेल्लीना मे भइल रहे आउर ऊ नेइपेल्स मे मरल रहन। ऊ पेलर्मो मे एगो खगोलीय वेधशाला खोलले रहन। ऊ सीरीस के जोहे ला परसिद्ध बाड़न।

## संदर्भ

श्रेणी:इटली के लोग
द एस्ट्रोनॉमर (पेंटिंग)

**द एस्ट्रोनॉमर** एगो पेंटींग हऽ जवन की १६६८ मा नीदरलैंड के पेंटर योहानेस वारमिर बनवले रहन।

श्रेणी:पेंटिंग
खगोलशास्त्रज्ञ

**खगोलशास्त्रज्ञ** चाहे **खगोलशास्त्री** अईसन वैज्ञानिक के कहल जाला जे खगोलशास्त्र के क्षेत्र में काम करत होखे।खगोलशास्त्री लोग खगोलीय वस्तु जइसे जोन्ही, ग्रह, चान, पुच्छल तारा सभ के दिया सोच होखे

श्रेणी:बैज्ञानिक
पंकज त्रिपाठी

**पंकज त्रिपाठी** (जनम 5 सितंबर 1976) एगो भारतीय फिलिम एक्टर बाने। त्रिपाठी मुख्य रूप से हिंदी फिलिम सभ में देखलाई पड़े लें आ कई गो टीवी सीरियल आ शो सभ में भी काम कऽ चुकल बाड़ें। पंकज त्रिपाठी के कैरियर के सुरुआत साल 2004 में भइल बाकी इनके ब्रेकथ्रू मिलल 2012 में जब *गैंग्स ऑफ वासेपुर* रिलीज भइल। एकरे बाद आइल फिलिम सभ में *फुकरे*, *मसान*, *निल बटे सन्नाटा*, *बरेली की बर्फ़ी*, *न्यूटन*, *फुकरे रिटर्न्स*, आ *स्त्री* गिनावल जा सके लीं। *न्यूटन* में इनके काम के खातिर नेशनल फिलिम अवार्ड में इस्पेशल मेंशन के तहत इनके सम्मानित कइल गइल।

## शुरुआती जिनगी
त्रिपाठी क जनम 28 सितंबर 1976 के भारतीय राज्य बिहार के गोपालगंज जिला के बेलसँड़ गाँव (बरौली ब्लॉक) में एगो हिंदू ब्राह्मण परिवार में पंडित बनारस तिवारी आ हेमवंती तिवारी के चार गो संतानन में सभसे छोट बेटा के रूप में भइल। इनके बाबूजी खेतीबारी आ पुरोहिताई करे लें। त्रिपाठी अपना बाबूजी के साथै खेती के काम करें जबले ऊ कक्षा 11 में पढ़ें। तिहुआर के सीजन में त्रिपाठी अपना गाँव में होखे वाला नाटक में लड़की के रोल करें आ एकरा खातिर उनके तारीफी मिलल आ एही से उनके एक्टिंग में कैरियर बनावे के प्रेरणा मिलल। हाई इस्कूल के बाद त्रिपाठी पटना चल अइलें आ इंस्टिट्यूट ऑफ़ होटल मैनेजमेंट, हाजीपुर में पढ़लें। एहिजे ऊ थियेटर करें आ कॉलेज राजनीति में हिस्सा लिहलें। एक्टिंग में फेल हो जाए के डर के चलते ऊ कुछ दिन के पटना के मौर्य होटल में शेफ के रूप में काम कइलें जहाँ मनोज बाजपेई इनका के मिललें। त्रिपाठी बाद में बतावेलें कि शेफ के काम करत समय ऊ बाजपेई के चप्पल चोरा लिहले रहलें आ ओकरा के एगो यादगार के रूप में रखल चाहत रहलें। करीबन सात साल पटना में रहे के बाद त्रिपाठी दिल्ली अइलें जहाँ नेशनल स्कूल ऑफ़ ड्रामा में दाखिला लिहलें आ एहिजे से 2004 में ग्रेजुएट बनलें।

## कैरियर
नेशनल स्कूल ऑफ़ ड्रामा से गेजुएशन करे के बाद त्रिपाठी मुंबई आ गइलें आ पहिले टाटा टी के बिग्यापन में नेता के रोल कइलें ओकरा बाद रन में एगो छोटहन रोल कइलें। 2008 में ई बाहुबली टीवी सीरिज में एक्टिंग कइलें आ बाद में सोनी टीवी के पावडर में काम कइलें। 2012 में इनका के बढ़ियां ब्रेकथ्रू मिलल गैंग्स ऑफ़ वासेपुर में जेह में ई सुल्तान के किरदार कइलें। एह फिलिम खातिर इनकर ऑडिशन लगभग आठ घंटा चलल। शुरूआती कैरियर में इनके निगेटिव रोल मिललें आ ई गैंगस्टर कैरेक्टर सभ कइलें। बाद में इनके बिबिध किसिम के रोल मिले लगलें आ इनहन खातिर पहिचान मिलल। लीड कैरेक्टर (मुख्य भूमिका) वाला इनकर पहिली फिलिम 2017 में गुड़गांव रहल। 2017 में इनके फिलिम न्यूटन भारत के ओर से एकेडमी अवार्ड में बेस्ट फॉरेन फिलिम कटेगरी में नामिनेशन वाली फिलिम रहल।

पंकज त्रिपाठी तमिल सिनेमा में आपन पदार्पण काला फिलिम से कइलें जे 7 जून 2018 के रिलीज भइल। त्रिपाठी 2018 के वेब सीरीज मिर्जापुर आ मिर्जापुर सीजन 2 में प्रमुख भूमिका में नजर आइलें जे अमेजन प्राइम पर उपलब्ध बाटे आ 2019 में आइल सेक्रेड गेम्स सीरीज में लउकलें जे नेट्फ्लिक्स पर बा।

## निजी जिनगी
1993 में एगो बियाह में पंकज के मुलाक़ात मृदुला से भइल आ पहिलिये नजर में इनका के परेम भ गइल। बाकी इनहन लोगन के परिवार वाला लोगन के मनावे के पड़ल आ 15 जनवरी 2004 के इनहन लोगन के बियाह भइल। एकरा बाद ई लोग मुंबई आ गइल आ 2006 में इनहन लोगन के एगो बेटी भइल जेकर नाँव आशा त्रिपाठी रखाइल।

## फिल्मोग्राफी

### फिलिम

### टेलीविजन

### वेब सिरीज

## संदर्भ

## बाहरी कड़ी
* 
* 

श्रेणी:1976 में जनम
श्रेणी:जियत लोग
श्रेणी:बिहार के लोग
श्रेणी:बिहार के मरदाना एक्टर लोग
अंडरग्राउंड अथॉरिटी

**अंडरग्राउंड अथॉरिटी** भारत के एगो अल्टरनेटिभ रॉक/रैप रॉक बैंड बाटे। ई बैंड 2010 मे कोलकाता मे बनल रहे। हेकर गीत आ संगीत मे सामाजिक बदलाव, रेगे, अल्टरनेटिव रॉक, रैप रॉक, हार्ड रॉक सभ फेंटल रहेला। बैंड के सामाजिक अउर राजनीतीक बदलाव के सनेसा दिहे बदे चिन्हल जाला।
रेगे

**रेगे** जमैका में जनमल एगो संगीत धारा ह जेकर सुरुआत 1960 के दशक में भइल।

श्रेणी:जमैका
भारतीय दर्शन

**भारतीय दर्शन** (, *इंडियन फिलासफी*) काफ़ी पुराना समय से भारतीय उपमहादीप के क्षेत्र में मौजूद दार्शनिक परंपरा हवे। एह इलाका में मौजूद वर्तमान हिंदू, बौद्ध, जैन नियर धर्म आ नास्तिक परंपरा सभ यही धारा से उपजल चीज हवे। परंपरागत रूप से भारतीय दर्शन के दो हिस्सा में बाँटल जाला – आस्तिक आ नास्तिक।

अस्तिक दर्शन के छव भाग कइल जा सकेला: न्याय, वैशेशिका, संख्य, योग, मीमांसा, वेदांता। नास्तिक दर्शन में जैन, बुद्ध, अज्ञान, आजीविका आ चार्वाक आवेला।

## संदर्भ


श्रेणी:भारतीय संस्कृति
ऋत

**ऋत** भारतीय आ हिंदू दर्शन के सभसे पुरान कांसेप्ट सभ में से एक हवे, वैदिक दर्शन के हिस्सा के रूप में बर्णित ई, एक किसिम के, सृष्टी भर में ब्यापी नियम भा नियमित करे वाला तत्व, सत्य, के रूप में बर्णित चीज हवे। बाद के हिंदू दर्शन में *[[धर्म]]* आ *[[सत्य]]* के कांसेप्ट से एकर बहुत नजदीकी समानता बा। एक तरह से ई पूरा सृष्टी के धर्म हवे आ वैदिक दर्शन में एकर पहिला जिकिर ऋग्वेद में मिले ला। एकर बिलोम शब्द अनृत आज्काल्ह असत्य के अरथ में इस्तेमाल होला आ *धारयति इति धर्मः* के परिभाषा के अनुसार ई वर्तमान समय के धर्म शब्द के अरथ खातिर पूर्ववर्ती शब्द भी गिनावल जा सके ला; हालाँकि, धर्म कौनों समाज के भी हो सके ला कौनों ब्यक्ति खाती भी निश्चित रोल के रूप में हो सके ला जे ओह समाज भा ब्यक्ति के कर्म के निर्धारित करे वाला तत्व हवे जबकि ऋत के अइसन छोट अरथ में कबो इस्तेमाल ना होला आ ई हमेशा ब्रह्मांड भर में ब्यापी आ ओकरा के निर्धारित आ नियमित करे वाला तत्व के रूप में इस्तेमाल होला।

मॉरिस ब्लूमफ़ील्ड एह कांसेप्ट के हिंदू दर्शन के बहुत महत्व वाला कांसेप्ट माने लें आ धर्म के दर्शन के बिबेचन के रूप में एकरा के सुरुआती मूलभूत चीज में से एक बतावे लें।

## संदर्भ

श्रेणी:भारतीय दर्शन
लूना 1

**लूना 1** ( (*मेच्चा*); माने: सपना) पहिला अंतरिक्ष यान ह जे चान भीरी चहुपल रहे।

श्रेणी:अंतरिक्ष उड़ान
आइआइटी, पटना

**भारतीय प्रोद्योगिकी संस्थान, पटना** चाहे **आइआइटी पटना** भारत के पटना नगर मे एगो इंजीनियरींग कॉलेज हवे। हेकरा भारत सरकार इंस्टीट्यूट ऑफ नेशनल इंपॉर्टेंस मनले बा।

2014 से ई पटना से 30&nbsp;किमी दूर बिहटा मे बनल नावा प्रंगान मे चलेला।

## संदर्भ

श्रेणी:पटना
श्रेणी:बिहार के विश्वविद्यालय आ कालेज
कासल गीजर

thumb|कासल गीजर  (2019)
**कासल गीजर** () गरम पानी आ भाप फेंके वाला एगो गीजर बा। ई अमेरिका के यलोस्टोन नेशनल पार्क में, जे वूमिंग आ मोंटाना राज्यन में बिस्तार लिहले बा, में बा आ एकरे ऊपरी बेसिन में पड़े ला। ई एगो अइसन गीजर हवे जेह में हर 10-12 घंटा पर बिस्फोट होला आ गरम पानी के निकास करीबन 20 मिनट ले होला; बाद में आवाज के साथ भाप निकसे के क्रिया 30-40 मिनट ले चालू रहे ले।

ई अपना बड़हन साइज के सिंस्टर निक्षेप खाती जानल जाला जेकरा से एकर शंकुआकार के संरचना बनल बाटे।

## संदर्भ

श्रेणी:गीजर
श्रेणी:यलोस्टोन नेशनल पार्क
श्रेणी:अमेरिका के भूगोल
प्रभावतीगुप्त

**प्रभावतीगुप्त** गुप्त सम्राट चन्द्रगुप्त विक्रमादित्य क बेटी रहलीं। उनकर बियाह वाकाटक वंश के राजा रुद्रसेन द्वितीय के साथ 380 ई॰ में भयल रहै। रुद्रसेन द्वितीय शैव मत के माने वाला रहल जबकि प्रभावती वैष्णव मत मानै वाली रहलीं। बियाह के बाद रुद्रसेनो वैष्णव हो गयल रहलैं। लगभग दस साल के शासन के बाद 390 ई॰ में रुद्रसेन द्वितीय क देहांत हो गयल। ओकरे बाद 13 बरिस तक प्रभावती अपने लड़िकन ‍‌‍‌(दिवाकर सेन तथा दामोदर सेन)के संरक्षिका के तौर पर शासन कइनी। दिवाकर सेन क देहांत प्रभावती के संरक्षण काल में ही हो गइल रहै। दामोदर सेन जब वयस्क हो गयल तब सिंहासन पर बइठल। इहै 410 ई॰ में प्रवरसेन द्वितीय के नाम से वाकाटक शासक बनल। ऊ आपन राजधानी नन्दिवर्धन से बदल के प्रवरपुर बनवल। शक लोग के उन्मूलन क काम प्रभावती गुप्त के संरक्षण काल में ही संपन्न भयल रहै जेकरे बाद से गुप्त सत्ता गुजरात एवं काठियावाड़ में स्थापित हो गइल।

## संदर्भ

श्रेणी:गुप्त साम्राज्य
गीजर

**गीजर** चाहे **गीज़र** () पानी के अइसन सोता होला जेह में से गरम पानी आ भाप समय-समय पर बाहर निकले ला, अक्सर ई निकास बिस्फोट नियर होला आ बहुधा एह में समय के एगो निश्चित गैप पावल जाला। ई पृथिवी के अंदरूनी हिस्सा के ख़ास बनावट के लोकल दसा पर निर्भर होखे लें आ ज्वालामुखी से इनहन के घनिष्ठ संबंध होला। अइसन इलाका में जहाँ धरती के भीतरी गरम हिस्सा ले पानी पहुँच जाला आ गरम हो के दबाव बनावे ला, दबाव के ख़ास लेवल तक पहुँचे के बाद पानी आ भाप फुहारा नियर या बिस्फोट के रूप में बहरें निकसे ला।

## संदर्भ


श्रेणी:ज्वालामुखी थलरूप
यलोस्टोन नेशनल पार्क

**यलोस्टोन नेशनल पार्क** () अमेरिका में एगो नेशनल पार्क बाटे। ई पार्क इहँवा के वूमिंग, मोंटाना, आ इडाहो राज्यन में बिस्तार लिहले बा आ एकर अस्थापना अमेरिकी कांग्रेस द्वारा भइल आ कानून रुपी प्रस्ताव पर तत्कालीन प्रेसिडेंट उलिसस एस ग्रांट द्वारा 1 मार्च १९72 के दस्खत कइल गइल। यलोस्टोन पार्क अमेरिका के पहिला नेशनल पार्क हवे आ ब्यापक रूप से एकरा के दुनियाँ के पहिला नेशनल पार्क भी मानल जाला। पार्क के परसिद्धी के मुख्य कारण इहाँ के जिया जंतु (वाइल्डलाइफ) आ बिबिध जियोथर्मल चीज हईं, बिसेस रूप से ओल्ड फेथफुल गीजर इहाँ से सभसे परसिद्ध चीज हवे। इहँवा कई किसिम के इकोसिस्टम पावल जालें हालाँकि, सबअल्पाइन बन इनहन में सभसे ढेर इलाका पर बिस्तार लिहले बाटे। ई दक्खिनी मध्य राकी क्षेत्र के इकोप्रदेश के हिस्सा हवे।

## संदर्भ


श्रेणी:अमेरिका के नेशनल पार्क
भारत के नेशनल पार्क सभ के लिस्ट

**भारत के नेशनल पार्क सभ के लिस्ट** नीचे दिहल जा रहल बा:

जुलाई 2018 तक ले, कुल 104 नेशनल पार्क सभ के तहत  एरिया आवे, भारत के संरक्षित क्षेत्र सभ के श्रेणी II के तहत रहल आ भारत के कुल रकबा के 1.23% हिस्सा रहल।वर्तमान मे भारत में कुल 106 नेशनल पार्क है 

## नक्शा

{
  "type": "ExternalData",
  "service": "geoshape",
  "properties": {
    "stroke": "#00ff00",
    "stroke-width": 2
  },
  "query": "\nSELECT ?id ?idLabel\n(concat('', ?idLabel, '') as ?title)\nWHERE\n{\n?id wdt:P814 wd:Q14545628. # is a district\n?id wdt:P17 wd:Q668. # in India\nSERVICE wikibase:label { bd:serviceParam wikibase:language 'en'}\n}"}


## संदर्भ

श्रेणी:भारत के भूगोल
श्रेणी:भारत संबंधी लिस्ट
भूगोल के इतिहास

**भूगोल के इतिहास** में ओह सगरी इतिहास सभ के सामिल कइल जाला जे भूगोल के चिंतन आ बिचारधारा, भूगोल के बिसयवस्तु के तै कइल आ भूगोल में अलग अलग बिधिन के इस्तेमाल से संबंधित बाड़ें। अलग-अलग काल खंड में भूगोल के क्षेत्र में अलग किसिम के बिचार आ मत रहल बाड़ें; प्राचीन काल के दौरान अलग-अलग इलाका सभ में भी अपना आसपास के दुनियाँ के ज्ञान के बारे में बिबिध राय आ अलग-अलग मात्रा में जानकारी रहल।

भूगोल के इतिहास के भी तीन चाहे चार हिस्सा में, अलग-अलग काल खंड में बाँट के देखल जाला। एह में प्राचीन काल के भूगोल संबंधी ज्ञान के पुरानी सभ्यता अनुसार भी बाँट के पढ़ल जाला।

## प्राचीन भारत में
प्राचीन भारत में लगभग हर किसिम के ज्ञान उन्नत स्तर ले चहुँपल रहे आ एह में भूगोल संबंधी ज्ञान भी सामिल बा। सभसे प्राचीन ग्रंथ वेद, ब्राह्मण ग्रंथ, *[[रामायण]]* आ *[[महाभारत]]* में; बौद्ध जातक कथा सभ में आ जैन आगम ग्रंथ सभ में; आ पुराण सभ में बहुत सारा जानकारी आ बिबरन अइसन बा जेकरा के पृथिवी के बिबरन संबंधी जानकारी के रूप में देखल जा सके ला आ ओह जमाना के भूगोलीय ज्ञान के रूप में देखल जा सके ला।

वैदिक सूक्त सभ में से प्रमुख, ऋग्वेद के पुरुषसूक्त में पहिला बेर ब्रह्मांड के उत्पत्ती के ऊपर बिचार मिले ला। अथर्ववेद में एगो पूरा सूक्त पृथिवीसूक्त के नाँव से बा जेह में पृथिवी के बंदना के साथे-साथ एकरे स्वरुप पर भी चिंतन के जानकारी मिले ला।

बाद के प्राचीन काल में, भारत में खगोलशास्त्र आ ज्योतिष के रूप में मौजूद जानकारी के ओही श्रेणी में रखल जा सके ला जवना में गणितीय भूगोल (पृथिवी आ नक्षत्र मंडल के माप वगैरह) से संबंधित मानल जा सके ला।

## चीन में

## यूनानी भूगोल

## रोमन योगदान

## भूगोलीय खोज के जुग

## क्लासिकल भूगोल

## आधुनिक काल

## समकालीन भूगोलीय चिंतन

## नोट

## संदर्भ

इतिहास
ओगानेस्सन

**ओगानेस्सन** () एगो रासायनिक तत्व हवे। एकर रासायनिक चीन्हा **Og** (अंग्रेजी के कैपिटल अच्छर *ओ* आ स्माल अच्छर *जी*) हवे। ई तत्व पीरियाडिक टेबल में सातवाँ पीरियड के तत्व हवे आ सभसे आखिरी ग्रुप, अठारहवाँ ग्रुप में रखल जाला जे नोबल गैस सभ के ग्रुप हवे।

श्रेणी:रासायनिक तत्व
मॉस्कोवियम

**मास्कोवियम** () एगो सिंथेटिक रासायनिक तत्व हवे। एकर रासायनिक चीन्हा **Mc** हवे (अंग्रेजी के कैपिटल अच्छर *एम* आ स्माल अच्छर *सी*)। ई तत्व पीरियाडिक टेबल में सातवाँ पीरियड में आ पनरहवाँ ग्रुप में रखल जाला। एकरा पहिलका बेरा अमेरिका अउरी रुस के वैज्ञानिक लोग एक्के संघे मिलि के बनवले रहे।

श्रेणी:रासायनिक तत्व
ग्रुप 3 तत्व

**ग्रुप 3** पीरियाडिक टेबल में तिसरा समूह हवे। डी ब्लाक के अन्य ग्रुप सभ के नियर एकरा में भी चार गो रासायनिक तत्व शामिल कइल जाइल चाहीं, बाकी अइसन बा ना। एह में मतभेद बा आ स्कैंडियम (Sc) आ यिट्रियम (Y) के हमेशा सामिल कइल जाला जबकि बाकी दू गो में, लैंथेनम (La) आ एक्टिनियम (Ac), चाहे दूसरा मत अनुसार लुटेटियम (Lu) आ लॉरेंशियम (Lr) के शामिल कइल जाला; कुछ अन्य मत अनुसार एह में कुल 32 गो तत्व सभ (सगरी लैंथेनाइड आ एक्टिनाइड सभ के सामिल क के) रख लिहल जाला जबकि अउरी लोग एह में बस स्कैंडियम आ यिट्रियम के रखे ला। जब एह ग्रुप में पूरा बत्तीस गो तत्व के रख लिहल जाला तब एह समूह के बड़ नाँव रेयर-अर्थ मेटल्स (महँग-मटिया धातु) हो जाला।

श्रेणी:पीरियॉडिक टेबल में समूह
नोबल गैस

**नोबल गैस** पीरियाडिक टेबल में रासायनिक तत्व सभ के एगो समूह हवे। पुराना समय में इनहन के **इनर्ट गैस** (अक्रियाशील गैस) या फिर **एरोजेन** के नाँव से भी जानल जाय। रासायनिक लच्छन के हिसाब से देखल जाय तब ई एकदम से रिएक्शन ना करे वाली गैस सभ के समूह हवे।

श्रेणी:रसायनशास्त्र
निहोनियम

**निहोनियम** () एगो रासायनिक तत्व बा। एकर रासायनिक चीन्हा **Nh** हवे। पीरियाडिक टेबल में ई सातवाँ पीरियड के तत्व हवे आ तेरहवाँ ग्रुप (बोरान समूह) में आवे ला।

श्रेणी:रासायनिक तत्व
टेनेसीन

**टेनेसीन** () एगो रासायनिक तत्व बा। एकर रासायनिक चीन्हा **Ts** (अंग्रेजी के कैपिटल अच्छर *टी* आ स्माल अच्छर *एस*) हवे। ई तत्व के पीरियाडिक टेबल में सातवाँ पीरियड में आ सोरहवाँ ग्रुप में रखल गइल बा।

श्रेणी:रासायनिक तत्व
सारागढ़ी के लड़ाई

**सारागढ़ी के लड़ाई** () ब्रिटिश इंडियन आर्मी आ अफगानिस्तान के अफ़रीदी आ औरकज़ई कबीला के आक्रमणकारी सेना बीच में लड़ल गइल एगो इतिहास परसिद्ध लड़ाई हवे। ई लड़ाई 12 सितंबर 1897 के, नार्थ-वेस्ट फ्रंटियर इलाका में सारागढ़ी के किला के रच्छा में सिख सैनिक लोग द्वारा लड़ल गइल आ आक्रमणकारी सेना के भारी गिनती के आगे कुल 21 गो सिख सैनिक लोग के अपना अंतिम समय तक लड़ाई करे खाती पूरा दुनियाँ के जुद्ध इतिहास में कुछ गिनल-चुनल अंतिम मोर्चा के रूप में जानल जाले।

लड़ाई, ब्रिटिश सेना के तिराह अभियान के हिस्सा (चाहे पूर्ववर्ती) हऽ जे 1897-98 में लड़ल गइल एगो फ्रंटियर-जुद्ध रहल। ब्रिटिश (भारतीय) सेना एह जुद्ध के दौरान अफगानिस्तान के कबीलाई लोग पर आपन परभुत्व खातिर ई जुद्ध लड़ल। एही दौरान ब्रिटिश अभियान के नोकसान पहुँचावे आ इलाका में पहुँच के रोके खातिर अफगानी लोग के सेना गुलिस्ताँ, सारागढ़ी, सांगर आ दार नाँव के किला सभ पर करीबन 20,000 के गिनती के सेना के साथे हमला कइल। एह समय सारागढ़ी में कुल 21 गो सैनिक हवलदार ईशर सिंह के अगुआई में आ एगो सहजोगी रहल लोग। अफगानी सेना द्वारा दू बेर गढ़ी के दरवाजा पर हमला कइल गइल बाकी बिफल रहल, अंत में देवाल टूट गइल आ लड़ाई के अंत सिख सैनिक लोग के साथ भइल।

लड़ाई के इतिहासी महत्व एह बात खाती हवे कि गिनती के सैनिक अपना आखिरी साँस ले लड़ के मरे के फ़ैसला लिहलें आ दुश्मन सेना के, अपना गिनती के हिसाब से, भारी नोकसान चहुँपवलें। एह लड़ाई के तुलना यूनान पर दूसरा ईरानी हमला के दौरान भइल थर्मोपिली के लड़ाई से कइल जाला जेह में 300 स्पार्टन सैनिक ईरानी सेना के रास्ता रोकलें आ अंतिम साँस ले लड़लें। 36 सिख रेजिमेंट खाती इ खास महत्व के हवे आ भारतीय सेना के वर्तमान सिख रेजिमेंट 12 सितंबर के *सारागढ़ी दिवस* के रूप में मनावे ला। ओह सगरी सिपाही लोग के तत्काल के *इंडियन ऑर्डर ऑफ़ मेरिट* (आइओएम) दिहल गइल जे वर्तमान भारतीय वीरता पुरस्कार "परमवीर चक्र" के बरोबर रहल।

चुहाड़ सिंह के लिखल लमहर कबिता (55 पन्ना के) *खालसा बहादुर* एह जुद्ध में काम आवे वाला सिख सिपाही लोग के बीरता के इयादगार के रूप में लिखल गइल हवे। एह लड़ाई के ले के डाकुमेंटरी के प्रदर्शन भी हो चुकल बा आ फिलिम निर्माण के भी घोषणा बा।

## संदर्भ

श्रेणी:ब्रिटिश भारत
पर्माफ्रॉस्ट

**पर्माफ्रॉस्ट** चाहे **पर्माफ्रास्ट** () अइसन जमीन चाहे जमीन के भीतरी हिस्सा (लेयर) हऽ जहाँ माटी आ पानी मिल के बहुत कम तापमान के चलते जम के कड़ेर पाथर नियर हो गइल होखे; ध्रुव वाला इलाका आ परमानेंट बरफ वाला इलाका में अइसन जमीनी रूप पावल जालें। एकरे अलावा एह इलाका के आसपास के हिस्सा, चाहे अइसन लेयर के ऊपरी हिस्सा साल में गर्मी आ जाड़ा के आवाजाही अनुसार पघिलत आ जमत रहे ला। पेरीग्लेशियल भूबिज्ञान में एह ऊपरी लेयर के एक्टिव ग्राउंड कहल जाला आ एकरे नीचे सालो भर, हजारन साल ले, जमल जमीनी हिस्सा (लेयर) के परमाफ्रॉस्ट के नाँव से जानल जाला।

शब्द के *परमानेंट फ्रोजेन ग्राउंड* यानी "हमेशा जमल रहे वाली जमीन" के शार्ट फ़ार्म के रूप में गढ़ल गइल रहे आ अब भूबिज्ञान आ भूआकृतिबिज्ञान में एकर ब्यापक प्रयोग होखे ला। अइसन जमीन आ एह पर स्थाई निर्माण करे के काम खातिर रूस में मुख्य रूप से रिसर्च भइल रहे। एह किसिम के जमीन पर निर्माण खातिर एगो अलगे किसिम के खास इंजीनियरी बिकसित भइल।

भूआकृतिबिज्ञान में अइसन जगह सभ के बिसेस अध्ययन होला आ एह तरह के परमानेंट जमल रहे वाला इलाका में लंबा समय में ऊपरी लेयर पर बने वाला थलरूप सभ के भी अलगे किसिम के महत्व बा। ई थलरूप सभ एकदम अलग किसिम के प्रक्रिया द्वारा बने लें।

## संदर्भ

श्रेणी:भूआकृति बिज्ञान
पैमाना (नक्शा)

नक्शा के **पैमाना** () नक्शा पर के दूरी आ ओही के संगत जमीनी दूरी के बीचा के अनुपात (रेशियो) होला। मने कि आदर्श रूप से बनल नक्शा पर अगर कौनों दू गो बिंदु के बीचा के दूरी नापल जाय आ ऊ दुनों बिंदु धरती के सतह पर के जवना बिंदु के नक्शा पर देखावत बाड़ें ओह जमीनी बिंदु सभ के बीचा के दूरी नापल जाय तब इनहना के बीचा के अनुपात पैमाना होखी।

मामिला पृथिवी के गोलाई के कारण जटिल हो जाला। सभसे आसान नक्शा बनावे में भी अगर पृथिवी के गोलाई के धियान रखल जाल तब एगो अइसन ग्लोब परिभाषित करे के पड़े ला जे पृथिवी के एगो ख़ास अनुपात में छोट रूप होखे। ई अनुपात के पैमाना के तौर पर मानल जाला। एकरे बाद प्रोजेक्शन के टेकनीक से ओह परिभाषित ग्लोब के ट्रांसफार्म क के समतल सतह पर नक्शा के निर्माण होखे ला। अउरी जटिलता बढ़े ले जब पृथिवी के एकदम गोल न मान के कुछ चापट गोला के परिभाषित कइल जाला। ई एलिप्सॉइड के समतल सतह पर ट्रांसफार्म कइल जाला।

## निरूपण
thumb|220px|alt=refer to caption|नक्शा पर बनल ग्राफिकल पैमाना करिया सफेद लाइन के रूप में टुकड़ा आ बाएँ किनारा से दूरी के जमीनी दूरी के रूप में लिखल गइल बा।
* सिंपल स्केल चाहे स्टेटमेंट स्केल: जब पैमाना के सीधे-सीधे वाक्य के रूप में कह के बता दिहल जाय:
: उदाहरण: 1 इंच = 16 मील
* आरएफ (RF): जब एकरा के भिन्न के रूप में या अनुपात के रूप में लिखल जाय:
: उदाहरन: RF = 1:50,000 या 1/50000
* ग्राफिकल चाहे बार स्केल: जब नक्शा पर ड्राइंग द्वारा एगो लाइन के कई टुकड़ा में बाँट के हर टुकड़ा जमीनी केतना दूरी के देखावत बा ई सीधे बना के देखा दिहल जाय (चित्र देखीं)।

## संदर्भ

श्रेणी:कार्टोग्राफी
श्रेणी:नक्शा
विलायत ख़ाँ

**उस्ताद विलायत ख़ाँ** (28 अगस्त 1928 – 13 मार्च 2004) हिंदुस्तानी शास्त्रीय संगीत के सितार बजवइया रहलें। ई इमदादखानी घराना (इटावा घराना) के सितार बजवइया रहलें। इमदाद ख़ाँ, इनायत ख़ाँ आ इमरत ख़ाँ के साथे इनका के गायकी अंग के सितार के बिकसित करे वाला लोग में गिनल जाला जेह में सितार के बजाई अइसन होखे ला कि गायकी के आभास होला। इनके संतान शुजात ख़ान आ हिदायत ख़ाँ एही बिधा में निपुण ह लोग।

## संदर्भ

श्रेणी:1928 में जनम
श्रेणी:2004 में निधन
श्रेणी:संगीतकार
अल्फ्रेड हिचकॉक

सर **अल्फ़्रेड जोसेफ़ हिचकॉक** (13 अगस्त 1899 – 29 अप्रैल 1980) एगो अंगरेज फिलिम डाइरेक्टर आ प्रोड्यूसर रहलें। इनका के फिलिम के दुनियाँ के सभसे बेहतरीन डाइरेक्टर में गिनल जाला आ सभसे परभावशाली डाइरेक्टर मानल जाला। हिचकॉक लगभग 50 से बेसी फिलिम डाइरेक्ट कइलें आ इनके कैरियर लगभग साठ साल के रहल। ई टेलीविजन एंथोलॉजी *एल्फ्रेड हिचकॉक प्रेजेंट्स* (1955–1965) खातिर भी जानल जालें।

हिचकाक के जनम इंग्लैंड के लेइटनस्टोन, एस्सेक्स में भइल; 1925 में ई आपन पहिली फिलिम डाइरेक्ट कइलें आ इनके पहिली सफल फिलिम *दि लॉजर: अ स्टोरी ऑफ़ दि लंदन फॉग* (1927) रहल। हिचकॉक अपना कैरियर में  *रियर विंडो* (1954), *[[वर्टिगो (फिलिम)|वर्टिगो]]* (1958), *नार्थ बाइ नार्थवेस्ट* (1959), आ *[[साइको (फिलिम)|साइको]]* (1960) के डाइरेक्शन कइलें जे सिनेमा के पूरा इतिहास में सभसे बेहतरीन फिलिम सभ में गिनल जालीं।

## फिल्मोग्राफी

* *नंबर 13* (1922, unfinished)
* *आलवेज टेल युअर वाइफ* (1923, short)
* *दि प्लीजर गार्डन* (1925)
* *दि मांक्समैन*(1926, silent)
* *दि माउंटेन ईगल* (1926, lost)
* *दि लॉजर: अ स्टोरी ऑफ दि लंदन फॉग* (1927)
* *द रिंग* (1927)
* *डाउनहिल* (1927)
* *दि फार्मर्स वाइफ* (1928)
* *ईजी वर्च्यू* (1928)
* *शैंपेन* (1928)
* *दि मांस्कमैन* (1929)
* *ब्लैकमेल* (1929)
* *जूनो एंड पेकॉक* (1930)
* *मर्डर!* (1930)
* *एल्स्ट्री कालिंग* (1930)
* *दि स्किन गेम* (1931)
* *मैरी* (1931)
* *रिच एंड स्ट्रेंज* (1931)
* *नंबर सेवेंटीन* (1932)
* *वाल्टजेज फ्राम वियना* (1934)
* *दि मैन हू न्यू टू मच* (1934)
* *दि थर्टी नाइन स्टेप्स* (1935)
* *सीक्रेट एजेंट* (1936)
* *सैबोटेज* (1936)
* *यंग एंड इन्नोसेंट* (1937)
* *दि लेडी वैनिशेज* (1938)
* *जमैका इन्न* (1939)
* *रिबेका* (1940)
* *फॉरेन करेस्पोंडेंट* (1940)
* *मिस्टर एंड मिसेज स्मिथ* (1941)
* *सस्पिशन* (1941)
* *सैबोटियर* (1942)
* *शैडो ऑफ अ डाउट* (1943)
* *लाइफबोट* (1944)
* *अवेंचर मालगास* (1944, short)
* *बॉन वोयज* (1944, short)
* *स्पेलबाउंड* (1945)
* *नोटोरियस* (1946)
* *दि पैराडाइन केस* (1947)
* *रोप* (1948)
* *अंडर कैप्रिकार्न* (1949)
* *स्टेज फ्राइट* (1950)
* *स्ट्रेंजर्स ऑन दि ट्रेन* (1951)
* *आइ कन्फेस* (1953)
* *डायल एम फॉर मर्डर* (1954)
* *रियर विंडो* (1954)
* *टु कैच अ थीफ* (1955)
* *दि ट्रबुल विथ हैरी* (1955)
* *दि मैन हू न्यू टू मच* (1956)
* *दि रांग मैन* (1956)
* *[[वर्टिगो (फिलिम)|वर्टिगो]]* (1958)
* *नॉर्थ बाइ नार्थवेस्ट* (1959)
* *[[साइको (फिलिम)|साइको]]* (1960)
* *दि बर्ड्स* (1963)
* *मार्नी* (1964)
* *टॉर्न कर्टेन* (1966)
* *टोपाज* (1969)
* *फ्रेंजी* (1972)
* *फेमिली प्लाट* (1976)

## इहो देखल जाय
* *[[वर्टिगो (फिलिम)|वर्टिगो]]*
* *[[साइको (फिलिम)|साइको]]*

## संदर्भ

श्रेणी:अमेरिकी फिलिम प्रोड्यूसर
श्रेणी:फिलिम डाइरेक्टर
श्रेणी:इंग्लैंड के लोग
श्रेणी:1899 में जनम
श्रेणी:1980 में निधन
ब्रेक्जिट

**ब्रेक्सिट** चाहे **ब्रेक्जिट** (; *ब्रिटेन* आ *एक्जिट* के जोड़ के बनावल) यूनाइटेड किंगडम के यूरोपियन यूनियन से बहरें निकसे के घोषणा आ कोसिस बा जे 2016 के रायशुमारी के बाद के डील हवे। यूनाइटेड किंगडम के वर्तमान परधानमंत्री टेरीज़ा मे के द्वारा प्रस्तुत एह डील के प्रस्ताव जनवरी 2019 में संसद में खारिज भ गइल। एकरे बाद एह डील के लागू होखे पर संसय बा।

## संदर्भ

श्रेणी:यूनाइटेड किंगडम
श्रेणी:यूरोपियन यूनियन
आरक्षण

**आरक्षण** भारत में संबिधान द्वारा अस्थापित बेवस्था हवे जेकरा के समाज के शोषित आ बंचित बर्ग के लोग के मुख्य धारा में जोड़ के, असमानता के खतम करे के उपाय के रूप में अपनावल गइल हवे; एकरे तहत भारतीय संसद बिधि (कानून) बना के अइसन इंतजाम कइले बा कि बिधायिका में, सरकारी नोकरी में आ उच्चशिक्षा में एडमीशन खातिर समाज के कुछ चिन्हित वर्ग के लोग के खाती सीट के कुछ प्रतिशत आरक्षित (रिजर्व) कइल जाला। संबिधान के तहत ई सामयिक बेवस्था रहल जे बाद में आगे बढ़ावत जात रहल आइल बा आ संबिधान के अनुसूची में बर्णित अनुसूचित जाति आ अनुसूचित जनजाति के लोग आ कुछ अन्य पिछड़ा वर्ग के लोग के एकरे लाभ के दायरा में रखल गइल बा।

आम नियम ई हवे कि सरकार 50 परसेंट से बेसी आरक्षण ना दे सके ले।

सभसे पहिला आरक्षण बेवस्था के उदाहरण आजादी से पहिलहीं, 1902 में कोल्हापुर रियासत के द्वारा पिछड़ा लोग के पचास प्रतिशत आरक्षण देवे के सरकारी फरमान के रूप में मिले ला। आजादी के बाद संबिधान निर्माण के दौरान अनुसूचित जाति आ जनजाति खाती ई बेवस्था कइल गइल। एकरे बाद मंडल कमीशन के सुझाव के लागू करि के अन्य पिछड़ा लोग के भी एकरे दायरा में लिहल गइल। हाल में, जनवरी 2019 में भारत सरकार द्वारा संसद में आर्थिक आधार पर बंचित लोग के 10 परसेंट के आरक्षण के इंतजाम के पास करवावल गइल बा।

## संदर्भ

श्रेणी:भारत
श्रेणी:सामाजिक न्याय
अखाड़ा

**अखाड़ा** अइसन जगह हवे जहाँ कुश्ती लड़ल जाला। एकरे अलावा ई कुश्ती लड़े के इस्कूल के अरथ में इस्तेमाल होला, मने कि अइसन जगह जहाँ पहलवान लोग रह के कुश्ती सीखे। एही क्रम में, बिस्तार वाला अरथ में, ई कुश्ती आ लड़ाई के कला सीखे सिखावे वाला लोग के कौनों एगो दल बिसेस के भी कहल जाला जे लोग कौनों अखाड़ा से जुड़ल होखे आ उहाँ सीखत-सिखावत होखे। एगो दूसर बिस्तारित अरथ में ई साधू-संत लोग के समूह खाती भी इस्तेमाल होला जे लोग जुद्ध के कला भी सीखे ला; जहाँ गुरू-शिष्य परंपरा में, एगो समूह के रूप में रह के बिबिध बिद्या सीखे-सिखावे के काम होला।

हिंदू धर्म के दसनामी संप्रदाय में अखाड़ा के अरथ साधू-संत लोग के अलग-अलग समुदाय से हवे। उदाहरण खाती, कुंभ मेला में ई अलग-अलग दल परंपरा अनुसार शोभा यात्रा के रूप में मेला में शामिल होखे लें (पेशवाई), नहान करे जालें (जेकरा शाही स्नान कहल जाला) आ फिर मेला के समापन पर मेला छेत्र से बिदा होखे लें। एह में मुख्य रूप से नागा साधू लोग होलें; हालाँकि पहिले एह अखाड़ा सभ के गिनती दस गो रहल, एह अखाड़ा में पहिले औरत लोग के स्थान ना रहल ना देवी के पूजा के कौनों बिधान रहल, 2013 के कुंभ में औरत साधू लोग के "परी अखाड़ा" आ 2019 के अर्धकुंभ में किन्नर (हिजड़ा) लोगन के "किन्नर अखाड़ा" सामिल भइल सभसे नाया अखाड़ा बाने आ अब एह अखाड़ा सभ के कुल गिनती पंद्रह गो तक पहुँच चुकल बा।

## संदर्भ

श्रेणी:हिंदू धर्म
श्रेणी:कुश्ती
स्टैंडर्ड परमाणु वजन

**स्टैंडर्ड परमाणु वजन** (; *A<sub>r, standard</sub>*) कौनों रासायनिक तत्व के परमाणु भार हवे जवन कि पृथिवी के आम वातावरण में मिले ला। एह तरीका से ई कौनों तत्व के पृथिवी पर पावल जाए वाला आइसोटोप सभ (जिनहन के वजन अलग-अलग होला) के बिबिधता (वैरियेंस) के बतावे ला। एह वजन में मान (वैल्यू) सभ के मालुम करे खाती IUPAC (CIAAW) के परिभाषा के इस्तेमाल कइल जाला आ एही परिभाषा के तहत आवे वाला प्राकृतिक, स्टेबल आ पृथिवी पर पावल जाए के निर्धारण कइल जाला। कई किसिम के परमाणु भार सभ में से ई सभसे बेसी (कॉमन) इस्तेमाल होखे वाला परमाणु भार हवे; उदाहरण खाती, मोलर मास की गणना में एही के इस्तेमाल कइल जाला।

## संदर्भ

श्रेणी:रासायनिक तत्व
संगम काल

[380px|thumb|alt=दखिन भारत के नक्शा के ऊपर तमिल बोले वाला प्राचीन क्षेत्र|[तमिलक्कम, संगम काल में दक्खिनी भारत के एकदम दक्खिनी माथ पर स्थित रहल। एकरे शासक लोग में चेर, चोल आ पांड्य बंस के राजा लोग रहल।]]
**संगम काल** चाहे **संगम युग**, भारत के प्राचीन इतिहास के कालखंड हवे जेह में वर्तमान तमिलनाडु आ केरल वाला क्षेत्र के पुरान इतिहास, लगभग 5वीं सदी ईसापूर्ब से 3सरी सदी ईसवी ले के इतिहास आवे ला। एह काल के नाँव संगम साहित्य के नाँव पर रखल गइल हवे। ई संगम के अरथ पुरानी तमिल भाषा में कबिता करे वाला कबी लोग के समूह के रूप में लिहल जाला जे लोग ओज जमाना में मदुरै नगर में स्थित रहल। ओह समय के तमिल भाषा बोले वाला इलाका में आज के तमिलनाडु, केरल, महाराष्ट्र के कुछ हिस्सा, कर्नाटक के कुछ हिस्सा, आंध्र के कुछ हिस्सा आ उत्तर श्रीलंका (ओह जमाना के *ईलम*) सामिल बा। एह इलाका के नाँव (तमिलऽक्कम, ) हवे।

## समय
संगम युग के बिस्तार कब से कबतक ले रहल एह बारे में बिद्वान लोग एकमत नइखे। कुछ प्रमुख बिद्वान लोग के मत एह मामिला में नीचे दिहल जात बा:

* 500 ईपू से 500 ईसवी — ई मत श्रीनिवास अय्यंगर के हवे। बी आर रामचंद्र दीक्षितार एह मत के बाद में समर्थन कइलें। परंपरा अनुसार एही मत के सभसे ढेर मान्यता बाटे।
* 500 ईपू से 300 ईसवी — प्रो. नीलकंठ शास्त्री के मत हवे।
* 300 ईपू से 300 ईसवी — एन सुब्रमण्यम अय्यर के मत हवे।
* 300 ईसवी से 500 ईसवी — एस वैयप्पुरी पिल्लई के मत हवे।
* 300 ईसवी से 600 ईसवी — प्रो. रामशरण शर्मा के मत हवे।

## तीन गो संगम
### पहिला संगम
पहिला संगम के केंद्र मदुरा शहर रहल आ एकर अध्यक्ष अगस्त्य ऋषि चाहे अगत्तियार रहलें। एह संगम के कवनों ग्रंथ अब ना मिले लें हालाँकि, बतावल जाला कि अगस्त रिसी अक्टय नाँव के ग्रंथ के रचना कइले रहलें। परंपरा के अनुसार एह संगम के 4400 साल ले चले वाला बतावल जाला।

### दुसरा संगम
एह संगम के केंद्र कपाटपुरम चाहे अल्वई रहल। पहिले अगस्त्य आ बाद में तोल्कप्पिय्यर एकर अध्यक्षता कइलें। एह संगम के एकलौता ग्रंथ तमिल के ब्याकरण *तोलकप्पियम* मौजूद बा।

### तिसरहा संगम
एकर केंद्र उत्तर मदुरा रहल। एकर अध्यक्षता नक्कीकर रहलें। एह संगम के पांड्य राजा लोग के संरक्षण मिलल।

## संदर्भ

## संदर्भ ग्रंथ

* 

## बाहरी कड़ी

श्रेणी:भारत के इतिहास
श्रेणी:तमिलनाडु के इतिहास
लचका

**लचका** () छोट नदी चाहे नाला के पार करे खातिर एगो जुगति हवे, जहाँ पानी छिछिल होखे ला नदी के तली में पाथर डाल के चाहे पक्का बना के ओह जगह के इस्तेमाल नदी पार करे खातिर कइल जा सके ला। एह तरीका से ई अइसन क्रासिंग होला जहाँ से हेल के चाहे अगर गाड़ी होखे तब गाड़ी के हेला के पार करा लिहल जाला। ई पुल बनावे के तुलना में सस्ता होला।

बिहार के बाढ़ वाली नदी सभ में, जब ऊ कई धारा में बहें, उपटान वाला जगहन पर ब्रिटिश काल में अइसने लचका बनावल जाए के उल्लेख मिले ला जेकरे जगह बाद में ह्यूम पाइप कल्वर्ट के निर्माण होखे लागल। ह्यूम पाइप कल्वर्ट बड़ साइज के बोमा होलें जिनहना के कम पानी वाला आ पातर पाट वाला अस्थान पर भंसा के ऊपर से पुल बना लिहल जाला। ढेर बाढ़ वाला स्थिति में लचका खतरनाक होला आ आवागमन बंद करे के पड़े ला।

## संदर्भ

श्रेणी:पुल
श्रेणी:नदी
बर्लिन

**बर्लिन** जर्मनी देस के राजधानी आ इहाँ के सभसे बड़ शहर हवे। आबादी आ रकबा दुन्नो आधार पर ई इहाँ के सभसे बड़ शहर हवे आ 2018 में के कुल अनुमानित जनसंख्या 37,23,914 बाटे। एह तरीका से ई लंदन के बाद, यूरोपियन युनियन के दुसरा सभसे बड़ शहर भी बा।


चित्र:Berlin Aussichten vom Dom asv2023-02 img04.jpg
चित्र:Berlin-Kurfuerstendamm-118-Nr 26-Hotel Zoo-2016-gje.jpg
चित्र:Berlin-Potsdamer Platz-08-2006-gje.jpg
चित्र:Berlin-Berliner Dom-10-Kupfergraben-Neues Museum-Altes Museum-Fernsehturm-2016-gje.jpg
चित्र:Berlin-Matthaei-Kirche-06-2016-gje.jpg
चित्र:Berlin-Paul-Loebe-Haus-12-2016-gje.jpg
चित्र:Berlin-Juedenhof-02-2017-gje.jpg
चित्र:Berlin-Olympiastadion-02-2016-gje.jpg
चित्र:Berlin-Tempodrom-02-2006-gje.jpg
चित्र:Berlin-Hauptbahnhof-20-2016-gje.jpg


## संदर्भ


श्रेणी:जर्मनी
श्रेणी:यूरोप के शहर
संगम (बहुअर्थी)

**संगम** शब्द के नीचे दिहल कई अरथ हो सके लें:

* **[[संगम]]** – जहाँ दू गो नदी मिलें।
* **[[त्रिवेणी संगम|त्रिवेणी संगम, इलाहाबाद]]** – इलाहाबाद में गंगा आ यमुना नदी के संगम। एहिजा कुंभ मेला लागे ला।

* **[[संगम साहित्य]]** – तमिल भाषा के प्राचीन साहित्य।
* **[[संगम काल]]** – दक्खिन भारत के इतिहास में एगो कालखंड।

* **[[संगम (फिलिम)]]** – राजकपूर के एगो फिलिम।
कुंचिकल झरना

**कुंचिकल झरना** () भारतीय राज्य कर्नाटक के शिमोगा जिला में मास्तीकट्टे के नगीचे निडगोंडु नाँव के जगह पर एगो झरना बा।

कुंचीकल एगो कैस्केड झरना हवे आ वराही नदी के रस्ता में बने ला।

झरना के कुल ऊँचाई, वल्डवाटरफाल डेटाबेस के अनुसार, पहिले लगभग 1,500 फीट होखे के अनुमान रहे बाकी बाद में आइल आँकड़ा के हिसाब से ई लगभग 600 फीट (183 मीटर) ऊँचाई वाला मानल गइल बा। पुरनका आँकड़ा आनुमान के हिसाब से ई भारत के सभसे ऊँच झरना मानल गइल रहे, हालाँकि अब अइसन ना बाटे।

मास्तीकट्टे के नगीचे वाराही पनबिजली प्रोजेक्ट के तहत मानी बंधा बन जाए आ हुलीकल में जमीन के नीचे अंडरग्राउंड बिजलीघर बन जाए के कारन एह झरना में पानी के बहाव कम हो चुकल बा आ अब ई बस बरसात के सीजन में देखे लायक होला। ई झरना प्रतिबंधित इलाका (रेस्ट्रिक्टेड एरिया) में पड़े ला आ अहिजे जाए खातिर पास बनवावे के पड़े ला जे इहाँ से १५ किलोमीटर के दूरी पर होशंगड्डी गाँव में बने ला। एहिजे हवाई मार्ग से पहुँचे खातिर सभसे नगीचे के हवाई अड्डा मैंगलोर में  के दूरी पर बाटे।

## संदर्भ

## बाहरी कड़ी
*World waterfalls database entry 

श्रेणी:झरना
श्रेणी:भारत के झरना
श्रेणी:शिमोगा जिला
श्रेणी:कर्नाटक में पर्यटन
वाराही नदी

**वराही** भारतीय राज्य कर्नाटक में बहे वाली एगो नदी बा जे पच्छिमी घाट के पच्छिमी ढाल पर बहे ले आ अरब सागर में गिरे ले। निचला हिस्सा में एकरा के **हलादी नदी** भी कहल जाला। नदी के परसिद्धि के कारन एकरे रस्ता में बने वाला कुंचिकल झरना बा जे  ऊँच बाटे।

नदी नीचे उतर के कई गो अउरी छोट-छोट नदी सभ के पानी बहावे ले आ ई इलाका पंचगंगानद के नाँव से जानल जाला।

## इहो देखल जाय
* कुंचिकल झरना
* शिमोगा जिला

## संदर्भ

श्रेणी:भारत के नदी
श्रेणी:शिमोगा जिला
श्रेणी:कर्नाटक के भूगोल
रॉबर्ट वाड्रा

**रॉबर्ट राजेंद्र वाड्रा** (जनम 18 अप्रैल 1969) एगो भारतीय बिजनेसमैन आ भारतीय राजनीतिक नेता प्रियंका गांधी के पति बाड़ें। मुरादाबाद में जनमल वाड्रा प्रियंका गाँधी से बियाह के बाद से मीडिया में चर्चा में रहल बाड़ें।

## संदर्भ

श्रेणी:जियत लोग
श्रेणी:1969 में जनम
श्रेणी:उत्तर प्रदेश के लोग
राजीव गांधी

**राजीव रतन गांधी** (20 अगस्त 1944&nbsp;— 21 मई 1991) एगो भारतीय राजीनीतिक नेता रहलें जे भारत के छठवां परधानमंत्री के रूप में 1984 से 1989 ले एह पड़ पर रहलें। ई अपना महतारी इंदिरा गांधी के मडर के बाद परधानमंत्री के पद सम्हरलें। वर्तमान में इनके बेटा राहुल गांधी आ बिलिया प्रियंका गांधी दुनों जन राजनीति में बा आ पत्नी सोनिया गांधी लंबा समय से भारतीय राजनीति में पर्भावशाली नेता रह चुकल बाड़ी।

राजीव गाँधी जब परधानमंत्री बनलें, 40 बरिस के उमिर में भारत के परधानमंत्री बाने वाला सभसे कम उमिर के ब्यक्ति बनलें। 21 मई 1991 में एगो बम बिस्फोट में इनके ह्त्या क दिहल गइल।

## संदर्भ

श्रेणी:1944 में जनम
श्रेणी:1991 में निधन
मैरी क्यूरी

मैडम **मैरी क्यूरी**,  (7 नवंबर 1867 – 4 जुलाई 1934) एगो पोलिश आ फ्रांस में माइनारिटी पोलिश बैज्ञानिक रहली। फिजिक्स में इनके मूलभूत योगदान रहल आ रसायन बिज्ञान में रेडियोएक्टिविटी के क्षेत्र में खास काम कइली। इनके योगदान खाती इनके नोबेल सम्मान दिहल गइल; नोबेल इनाम पावे वाली ऊ पहिली औरत रहली आ पहिली अइसन ब्यक्ति रहली जेकरा के ई सम्मान दू बेर मिलल होखे।

## संदर्भ
 

श्रेणी:1867 में जनम
श्रेणी:1934 में जनम
ज्यूसेप्पी वेर्दी

**ज्यूसेप्पी वेर्दी** (9 चाहे 10 अक्टूबर 1813 – 27 जनवरी 1901) एगो इटैलियन संगीतकार आ ऑपेरा कंपोजर रहलें। इनके जनम बुसेतो के नगीचे भइल आ परिवार बहुत धनीमनी ना रहल बाकी ई एगो लोकल संरक्षक के सहारे संगीत के अध्ययन कइलें आ अपना तीस बरिस के उमिर तक पहुँचत-पहुँचत एगो अगुआ ऑपेरा कंपोजर के रूप में परसिद्ध हो चुकल रहलें।

इनके कंपोज कइल ओपेरा में से कुछ प्रमुख बाड़ें: *नाबुको* (1842), *एइडा* (1871), *रेक्वीम* (1874), *ओतेलो* (1887) आ *फाल्स्ताफ* (1893)।

## संदर्भ

श्रेणी:इटली के लोग
श्रेणी:1901 में निधन
जूलियस सीजर

**गायस जूलियस सीज़र** (12 चाहे 13 जुलाई 100 ईसापूर्ब — 15 मार्च 44 ईसापूर्ब) एगो रोमन राजनीतिक नेता, सेना के जनरल आ इतिहासकार रहलें। ई ओह दौर में रोम के घटना सभ में सामिल रहलें जब रोमन गणतंत्र (रिपब्लिक) कमजोर होखत रहल आ एही घटना सभ के क्रम में रिपब्लिक के जगह रोमन साम्राज्य के उदै भइल।

जूलियस सीजर के जुद्ध अभियान के *गैलिक वार्स* के नाँव से जानल जाला। राइन नदी पर पुल बनवावे आ एकरा के पार क के जुद्ध लड़ के इलाका जीते आ इंग्लिश चैनल के पार क के इंग्लैंड तक ले लड़ाई लड़ के जीत हासिल करे वाला सीजर के एह अभियान के अंत 51 ईपू में भइल। 53 ईपू में इनके सहजोगी क्रासस के मौत के साथ गैलिक जुद्ध के पूरा समापन भइल आ रोमन सीनेट इनका के सेना के पद छोड़ के रोम लवटे के आदेस दिहलस आ बिना आदेस के लड़ल जुद्ध सभ खाती गुनाहगार के रूप में उपस्थित होखे के आदेस कइलस। गॉल (एक तरह से वर्तमान फ्रांस) के कमांडर पद छोड़े के मतलब रहल कि सीजर अब जुद्ध अपराध से छूट (इम्यूनिटी) वाला ना रहि गइल रहितें, एकरा चलते सीजर अपना 13वीं लेजियन के साथे हथियारबंद रूप से रूबिकान क्रास क के रोमन इटली में प्रवेश कइलें; गृहजुद्ध भइल आ सीजर के जीत मिलल।

एकरे बाद सीजर कई किसिम के बदलाव सरकार आ शासन में कइलें। एही बदलाव सभ के क्रम में जूलियन कैलेंडर के निर्माण करववलें।

15 मार्च (आइदेस ऑफ मार्च) 44 ईसापूर्ब के सीज़र के हत्या भइल।

## संदर्भ

श्रेणी:यूरोप के इतिहास
श्रेणी:इटली के लोग
पुत्रजय

**पुत्रजया** मलेशिया में कुआलालंपुर के नगीचे एगो नया प्लान्ड शहर आ एह देस के नाया प्रशासकीय राजधानी हवे। 1999 में सगरी सरकारी अमला इहाँ शिफ्ट भ गइल जबकि एकरे पहिले मलेशिया के राजधानी कुआलालंपुर में रहल; हालाँकि, अभिन भी राजा के निवास, संसद आ बिदेसी देसन के दूतावास कुआलालंपुरे में बाने। पुत्रजय जवन बा मलेशिया के तिसरा संघ शासित इलाका भी हवे कुआलालंपुर आ लाबुआना के बाद।

शब्द के उत्पत्ती संस्कृत भाषा के पुत्र (बेटा) आ जय (जीत) से हवे।

## संदर्भ
आलेत्च ग्लेशियर

**आलेत्च ग्लेशियर** (, ) यूरोप में एगो पहाड़ी ग्लेशियर बा आ ई आल्प्स परबत श्रेणी के सभसे बड़ ग्लेशियर हवे। एह ग्लेशियर के लंबाई  (2014) बा, आ कुल आयतन (वाल्यूम)  (2011) बा, जबकी एकर इलाकाई बिस्तार लगभग  (2011) एरिया पर बाटे। ई बर्नीज आल्प्स में, स्विट्जरलैंड के वालाइस कैंटन में मौजूद बा। आलेत्च ग्लेशियर चार गो छोटहन ग्लेशियर सभ के एकट्ठा होखे से बने ला जे कान्कर्डिया प्लेस नाँव के जगह पर मिले लें। एकरे बाद ई ग्लेशियर रोन () घाटी के ओर बढ़े ला आ पघिले पर एकरे पानी से मासा (Massa) नदी के उदगम होखे ला। माशा नदी एगो सात किलोमीटर लमहर नदी हवे जे रोन नदी में मिल जाले।  आलेत्च ग्लेशियर, दुनिया के बाकी ग्लेशियर सभ नियर, वर्तमान में रिट्रीट वाला स्थिति में बा मने कि लंबाई के बिस्तार के लवटानी हो रहल बा; एगो अध्ययन के मोताबिक 1980 के बाद से , एकरे लंबाई में , आ 1870 से  के कमी आ चुकल बा, साथे-साथ एकरे मोटाई के करीबन  हिस्सा कम हो चुकल बाटे।

## संदर्भ

श्रेणी:ग्लेशियर
श्रेणी:यूरोप के भूगोल
असिलाभार

**असिलाभार** भारतीय राज्य उत्तर प्रदेश के गोरखपुर जिला में, खजनी तहसील के उरूवा क्षेत्रे के एगो गांव बाटे। गाँव के कुल जनसंख्या, 2011 के जनगणना अनुसार, 1917 रहल।

## संदर्भ

श्रेणी:गोरखपुर जिला के गाँव
जनपद

**जनपद** प्राचीन भारत के वैदिक काल आ उत्तर वैदिक काल में राजनीतिक इलाका, गणतंत्र आ राज (साम्राज्य) रहलें। उत्तर भारत में, इनहन के वैदिक काल के "विश" आ बाद के "महाजनपद" सभ के बीच के कड़ी के रूप में देखल जाला। इनहने में से कई गो मिल के बाद में सोरह गो महाजनपद में बदल गइलें, जेकरा समय के महाजनपद काल कहल जाला।

एह जनपद सभ में जादेतर राजा के अधीन रहलें, कुछ गणतंत्र रहलें आ कुछ समय के साथ राज से बदल के गणतंत्र बन गइलें।

## इहो देखल जाय

* वैदिक काल
* महाजनपद

## संदर्भ

श्रेणी:प्राचीन भारत
रिचर्ड फेयनमन

**रिचर्ड फिलिप्स फेयनमन** (11 मई 1918&nbsp;— 15 फरवरी 1988) अमेरिका के एगो भौतिकज्ञ रहन जवन की प्रमात्रा बलबिद्या मे राह समाकलन बिधी, प्रमात्रा बिद्युतगतिबिज्ञान के सिद्धांत, तरल हीलियम के अती तरलता आ कण भौतिकी मे पार्टन नमूना ला चिन्हल जालन।

फेयनमन अतिपरमानविक कन सभ के चाल चलन के देखावे वला गानितिय समीकरन सभ के चित्र के माध्यम से देखावे के पद्दती बिकसित कईलें जेकरा फेयनमन चीत्र कहल गइल।

## संदर्भ

श्रेणी:अमेरिका के लोग
श्रेणी:1918 में जनम
श्रेणी:1988 में निधन
एलिमेंटरी पार्टिकल

मूलकण भौतिकशास्त्र मे **मौलिक कन** अईसन कन के कहल जाला जे कोनो दोसर कन संगे मिल के ना बनल होखे। अईसन कन जेकरा मौलिक मानल जाला ओहमे फर्मियन(क्वॉर्क, लेप्टोन, क्वार्क, एंटीलेप्टोन)
सापेक्षता के सिद्धांत

**सापेक्षता के सिद्धांत** आइंस्टीन के दिहल दुगो सिद्धांत: बिशेस सापेक्षता आ सधारन सापेक्षता के एक्के जोरे कहल जाला। बिशेस सापेक्षता मौलिक कन जोरे लागेला आ गुरुत्वाकर्षण के छोड़ के सभ घटना के बायाख्या कई दिहेला। सधारन सापेक्षता खगोलीय कण जोरे लागेला जेहमे गरह, तरई आ सूरूज आवेला।

ई सिद्धांत बिसे बरिस मे २०० बरिस पुरान भौतिक शास्त्र के बदल दिहलस। ई काल-अवकाश के बात कइलस आ भौतिक के क्षेत्र में मौलिक कन के बिज्ञान के सुधार दिहलस।

## बिकास आउर स्वीकृति

अल्बर्ट आइंस्टीन १९०५ में बिशेस सापेक्षता परकासित कइलें जेहमे कय गो सैद्धांतिक खोज आ अल्बर्ट अब्राहम मइकेलसन, हेंड्रिक लोरेंज, हेनरी प्वाइंकेयर आ बाकी सभ के प्रयोग सिद्ध खोज रहे। हेकरा प आगे के काज मैक्स प्लैंक आ हर्मन मिंकोवस्की कईलें।

## संदर्भ
बिशेस सापेक्षता

भौतिकी मा **बिशेस सापेक्षता** एगो अईसन सिद्धान्त हऽ जे काल-अवकाश के बीच के रिश्ता देखावेला। आइंस्टीन के असल लेख के मोताबिक ई दुगो मान्यता प आधारित बाटे:

1. भौतिकी के नियम मय जड़त्वीय फ्रेम में एक्के लेखा काज करेला।

2. अँजोरिया के गतिवेग निर्वात मे ना बदलेला, भले अंजोरा के स्त्रोत गतिमान होखे चाहे ना होखे।
 
ई सिद्धांत पहीलका हाली २६ सितंबर १९०५ में अलबर्ट आइंस्टीन के मे एगो लेख मे छपल रहे।
सधारन सापेक्षता

**सधारन सापेक्षता** आइंस्टीन के दिहल एगो सिद्धांत हवेे जवन की 1915 मे परकासित भइल रहे।
अँजोरिया के गतिवेग

निर्वात मे **अंजोरा के गतिवेग** जेकरा **c** से देखावल जाला, एगो सार्वभौमिक भौतिक नियतांक बाटे जेकर परयोग भौतिक विज्ञान मे ढ़ेर जगह होखेला। हेकर मान 29,97,92,458 मीटर/सेकेंड होखेला। हेकर मान एह चलते सटिक बाटे काहेकी अंतरराष्ट्रीय परनाली मे मीटर के मान ओतने होखेला जेतना अंजोरा 1/299792458 सेकेंडे मे दूरी चलेला।
पोलर वोर्टेक्स

***पोलर वोर्टेक्स*** (, *पोलर* = ध्रुवीय आ *वोर्टेक्स* = हवा के घुमरीदार बहाव, चक्रवात) पृथिवी के ऊपरी वायुमंडल में, दुनों ध्रुव पर मौजूद लो प्रेशर एरिया हवें। इनहन से जुड़ल दू किसिम के दसा हो सके लीं – जब ई मजबूत होखें, ध्रुव के ऊपर एकलौता घुमरीदार हवा के बहाव वाला इलाका के रूप में मौजूद रहे लें, एह दौरान ठंढा आर्कटिक (आ अंटार्कटिक) हवाराशि सभ ध्रुव के आसपास के इलाका में सीमित रहे लीं; दुसरे दसा में जब पोलर वोर्टेक्स कमजोर रहे लें, कई बेर की एक से बेसी हिस्सा में घुमरीदार हवा के क्षेत्र के रूप में अस्थापित हो जालें, एकरे चलते आर्कटिक इलाका के खूब ठंढा हवाराशि बाहरी इलाका के ओर फइल जाले आ अइसन इलाका में भी भारी सर्दी के कारण बने ले जहाँ आमतौर पर एह हवा के परभाव न होखत होखे।

पोलर वोर्टेक्स के एगो अउरी परभाव चिन्हित कइल गइल बा, खासतौर से अंटार्कटिका के इलाका में, पोलर वोर्टेक्स ओजोन के कटाव से जुड़ल बा। एह घुमरीदार हवा के बहाव में ध्रुवीय स्ट्रेटोस्फेरिक बादर के निर्माण होला आ एह बादर सभ में क्लोरोप्ल्यूरोकार्बन सभ आ नाइट्रोजन के आक्साइड सभ के साथे मिल के अइसन रासायनिक क्रिया होखे ले जेकरे चलते ओजोन के क्षय होला। एही कारन दक्खिनी ध्रुव के ऊपर ओजोन के भारी कमी हो जाला जेकरा के ओजोन होल चाहे ओजोन छेद कहल जाला। उत्तरी ध्रुव पर ई पोलर वोर्टेक्स ओतना मजबूत ना होला आ इहाँ आर्कटिक आ ध्रुवी हवा के साथे मध्य अक्षांस वाली हवा के मिक्सिंग तुलना में जादे होला, इहाँ ओजोन के कटाव ओतना परभावी ना होखे ला, उत्तरी ध्रुव पर एह घटना के "ओजोन डेंट" (डेंट माने खरकोंच लागल) कहल जाला।

जनवरी 2019 में, पोलर वोर्टेक्स के कमजोर दसा के चलते ई छितरा के कई वोर्टेक्स नियर बन गइल आ एकर बिस्तार भूमध्य रेखा के ओर बढ़ चलल, अमेरिका में भयानक जाड़ा पड़ रहल बा आ मौसम बिग्यानी लोग के अनुमान बा कि तापमान -70&nbsp;°C तक ले गिर सके ला।

## संदर्भ

## बाहरी कड़ी

*  
*  

श्रेणी:जलवायु
श्रेणी:मौसम विज्ञान
श्रेणी:वायुमंडल‎